31998R0203
L 021/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 203/98 НА КОМИСИЯТА
от 26 януари 1998 година
за изменение на Регламент (ЕИО) № 4154/87 относно определяне на методите за анализ и други разпоредби с технически характер, необходими за прилагане на процедурата за внос на стоки, получени от преработката на земеделски продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура, както и за Общата митническа тарифа (1), последно изменен с Регламент (ЕО) № 2509/97 (2), и по-специално член 9 от него,
като има предвид, че за да се гарантира, че стоките, предмет на Регламент (ЕО) № 3448/93 на Съвета (3), са предмет на еднообразно третиране при вноса им в цялата Общност, следва да се изменят разпоредбите на Регламент (ЕИО) № 4154/87 на Комисията (4) относно определянето на млечните мазнини;
като има предвид, че изследванията и тестовете, извършени от лабораториите, отговарящи за това тестване показват, че най-подходящата процедура е тази, установена в член 1;
като има предвид че мерките, предвидени в настоящия регламент, са в съответствие със становището на Комитета по митническия кодекс, секция „Тарифна и статистическа номенклатура“,
ПРИЕ НАСТОЯЩИЯ РЕГЛАМЕНТ:
Член 1
Член 2, параграф 3 на Регламент (ЕИО) № 4154/87 се заменя със следния текст:
„3. Съдържание на млечни мазнини
а)
освен ако не е предвидено друго в разпоредбите на буква б), тегловното съдържание на млечни мазнини се определя чрез извличане с петролеев етер след хидролиза със солна киселина.
б)
когато в състава на стоката са заявени и мазнини, различни от тези в млякото, се прилага следната процедура:
-
процентът, по тегло, на всички мазнини в стоките се определя по начина, цитиран в буква а),
-
за целите на определяне на мазнините от млечен произход се прилага метод, използващ извличане с петролеев етер, предшествано от хидролиза със солна киселина и последвано от газова хроматография на метиловите естери на мастните киселини. Ако се установи наличие на млечни мазнини, процентът им се изчислява като се умножи процентът на метилбутират по 25, и така получената стойност се умножава по общото тегловно съдържание в проценти на мазнината в непроменената стока и се дели на 100.“
Член 2
Настоящият регламент влиза в сила на 21-ия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 януари 1998 година.